**"Ұлы дала әуені"**

Павлодар қаласы білім беру бөлімінің "Павлодар дарыны" бос уақытты қамту және балалардың дарындылығын дамыту орталығымен 15 желтоқсанда атақты қазақ композиторы және орындаушысы Дина Нұрпейісованың 160 жылдығына арналған **"Ұлы дала әуені"** байқауы өткізілді. Байқаудың мақсаты-қазақ халқының мәдениетіне деген қызығушылық пен құрметке тәрбиелеу, балаларды аспаптық өнерге баулу.

Дина Нұрпейісова - халық өнерінің нағыз жауһары. Ол қазақ халық шығармашылығының алтын қорына енген ондаған туындылар шығарды. Олардың ішінде осы уақытқа дейін сахнадан шықпай, ұрпақтан-ұрпаққа беріліп келген "Бұлбұл", "Әсем қоңыр", "Байжұма", «Жігер» және тағы басқалары.

Байқауға қаланың 9 мектебінен (№ 18, 19, 21, 29, 36, 38, 39, 43, № 20 мектеп-лицейі) 11 оқушы қатысты.

Онлайн сөз сөйлеу барысында талантты оқушылар өздерінің шеберліктерін көрсетті, олардың үздіктері лайықты жүлделі орындарға ие болды.

І дәрежелі диплом иегері № 19 ЖОМ 8 сынып оқушысыБайясхан Насихат.

II дәрежелі дипломмен № 36 ЖОМ 6 сынып оқушысы Смағұлов Нұрболат, № 43 ЖОМ 8 сынып оқушысы Ешкен Рауан, № 20 мектеп-лицейінің 10 сынып оқушысы Қайролла Елнұр, № 38 ЖОМ 9 сынып оқушысы Рамазан Махамбет марапатталды.

III дәрежелі дипломмен № 18 ЖОМ 7 сынып оқушысы Синько Ангелина, № 19 ЖОМ 6 сынып оқушысы Мамытбек Аян, № 21 ЖОМ 4 сынып оқушысы Сайдуллоева Жания, № 29 ЖОМ 6 сынып оқушылары Жумабекова Аружан, Қоқан Фатима, № 39 ЖОМ 5 сынып оқушысы Муратов Рустам марапатталды.